钦定古今图书集成/理学汇编/文学典/第105卷 > 张时彻
## 钦定古今图书集成/理学汇编/文学典/第105卷 > 张时彻

按《列朝诗集》，时彻字惟静，鄞县人。嘉靖癸未进士，兵
部武选主事，改礼部仪制，出为提学副使，历官南京
兵部尚书，以日本入犯勒归。有《芝园集》五十六卷。尚
书诗学殖富有工力，深重乐府，古诗，标举兴会，时多
创获。七言今体，尘坌芜秽，若出两手。杨用修评其诗
云：“顷得纵观全集，自四言以至六言，冲澹秾稡，沉郁
雄壮。匠意铸词，色具体备。”七言之什，自郐无讥。用修
可谓能言矣。